ദുഷ്ടശക്തികളെ ഒറ്റപ്പെടുത്തണം: മന്ത്രി ശിവന്കുട്ടി തിരുവനന്തപുരം: സംസ്ഥാനത്തെ സമാധാനവും മതമൈത്രിയും സഹിഷ്ണുതയും ഇല്ലാതാക്കാന് ശ്രമിക്കുന്ന ദുഷ്ടശക്തികളെ തിരിച്ചറിഞ്ഞ് ഒറ്റപ്പെടുത്തണമെന്ന് മന്ത്രി വി. ശിവന്കുട്ടി ആവശ്യപ്പെട്ടു.കേരള മുസ്ലിം ജമാഅത്ത് കൗണ്സില് സംഘടിപ്പിച്ച പ്രമുഖ സോഷ്യലിസ്റ്റ് നേതാവും കേരള മുസ്ലിം ജമാഅത്ത് കൗണ്സില് സ്ഥാപക നേതാവുമായ എസ്.എം.നൂഹു അനുസ്മരണസമ്മേളനം ഉദ്ഘാടനം ചെയ്യുകയായിരുന്നു അദ്ദേഹം. എസ്. എം. നൂഹു സ്മാരക അവാര്ഡ് സാമൂഹ്യ പ്രവര്ത്തകന് കെ. എച്ച്.എം. അഷ്റഫിന് മന്ത്രി സമ്മാനിച്ചു. എ. നീലലോഹിതദാസ് മുഖ്യപ്രഭാഷണം നടത്തി. കൗണ്സില് സംസ്ഥാന പ്രസിഡന്റ് കരമന ബയാര് അദ്ധ്യക്ഷത വഹിച്ചു. വര്ക്കല കഹാര്, എസ്.എം.ബഷീര്, ബീമാപള്ളി റഷീദ്, മുഹമ്മദ് ബഷീര് ബാബു, പി. സയ്യിദ് അലി വാഹിദ് മരക്കാര്, വിഴിഞ്ഞം ഹനീഫ, വര്ക്കല സൈനുദ്ദീന് തുടങ്ങിയവര് സംസാരിച്ചു.